Source: http://www.oamk.fi/opinto-opas/opiskelu-oamkissa/saannot
Timestamp: 2019-01-20 00:59:57+00:00
Document Index: 17562720

Matched Legal Cases: ['§18', '§ 13', '§ 15', '§ 19', '§ 57', '§ 57', '§ 57', '§ 60', '§ 75', '§ 11', '§ 30', '§ 28', '§ 28', '§ 28', '§ 12', '§ 29', '§ 57', '§ 15']

Säännöt :: Oulun ammattikorkeakoulu :: Opinto-opas
Oulun ammattikorkeakoulun järjestyssäännöt
Tämä järjestyssääntö on voimassa Oulun ammattikorkeakoulun (Oamk) alueella ja toimipaikoissa, missä järjestetään kyseisen korkeakoulun koulutukseen liittyviä harjoituksia, tutustumiskäyntejä, opintomatkoja ja muuta toimintaa. Järjestyssääntö koskee kaikkia opiskelijoita sekä henkilöstöä ja vierailijoita myös iltaisin ja viikonloppuisin. Oulun ammattikorkeakoululla tarkoitetaan ammattikorkeakoulun kiinteistöjä sekä niihin välittömästi kuuluvia piha-alueita.
Järjestyssäännöllä turvataan ammattikorkeakoulun yleinen turvallisuus, työ- ja opiskeluviihtyvyys sekä edistetään tasapuolista kohtelua.
Jokainen vastaa osaltaan järjestyksen ja turvallisuuden sekä viihtyisän työ- ja opiskelu­ilmapiirin ylläpitämisestä. Toisen vahingoittamiseen soveltuvien esineiden ja aineiden hallussapito on kielletty ammattikorkeakoulun alueella. Jokaisen tulee noudattaa ammattikorkeakoulun turvallisuudesta annettuja ohjeita.
Vastuu hyvästä käyttäytymisestä kuuluu Oamkissa kaikille. Häiritsevä, loukkaava tai uhkaava käyttäytyminen on kielletty kaikessa toiminnassa.
Sopimattomaksi käyttäytymiseksi katsotaan esimerkiksi yleistä järjestystä häiritsevä tai väkivaltaisuuteen viittaava toiminta, syrjintä tai kiusaaminen, toisen fyysinen tai sanallinen uhkailu sekä toisen työn esittäminen omanaan ja muu opiskeluvilppi. Opiskeluvilpin tarkempi määrittely on arviointimenettelyohjeessa.
Ammattikorkeakoulun alueella ei saa esiintyä päihteiden vaikutuksen alaisena. Päihteiden vaikutuksen alaisena esiintyvä tai häiritsevästi käyttäytyvä henkilö voidaan poistaa ammattikorkeakoulun alueelta. Päihteiden nauttiminen on sallittu kuitenkin erikseen luvan saaneissa tapahtumissa. Päihteiden käyttö ei saa edellä mainituissakaan tilanteissa aiheuttaa häiriötä.
Milloin opiskelijan epäillään olevan päihtynyt tai huumaavan aineen vaikutuksen alainen, hänen voidaan estää osallistumasta opetukseen tai tarvittaessa keskeyttää osallistuminen. Henkilöstön osalta menetellään Oamkin Päihdeohjelman mukaisesti (Varhainen puuttuminen haitallisten päihteiden käyttöön) Rehtorin päätös 9.3.2015 §18.
Tupakointi on sallittu vain tupakointiin varatuilla paikoilla.
Tiedottaminen ja tietoturva
Oamk käyttää tiedotuksessa opiskelijoille ja henkilöstölle sähköisiä tiedotuskanavia kuten sähköpostia ja intranetiä sekä muita sovittuja työskentelyalustoja, joita opiskelijan on velvollisuus seurata koko opiskelunsa ajan ja henkilöstön koko työsuhteensa ajan.
Tietoturvallisuuden osalta noudatetaan ammattikorkeakoulun tietohallinnon ohjeita.
Ammattikorkeakoulun aluetta ja yhteisiä tiloja seurataan kulunvalvonnan sekä kameravalvonnan avulla turvallisuuden ylläpitämiseksi sekä väärinkäytösten jälkikäteiseksi todentamiseksi. Ammattikorkeakoulu voi luovuttaa hallussaan olevaa kuvamateriaalia esitutkintaviranomaisille rikosten estämiseksi tai selvittämiseksi. Kameravalvonta on vain lain sallimissa paikoissa.
Kurinpito ja seuraamukset
Jos opiskelija rikkoo tätä järjestyssääntöä, ammattikorkeakoulun rehtori voi antaa hänelle ammattikorkeakoululain mukaisen kirjallisen varoituksen. Mikäli varoitusta ei voida katsoa riittäväksi, tai mikäli henkilön toiminta vaarantaa vakavasti muiden turvallisuuden, voidaan henkilö erottaa ammattikorkeakoulun hallituksen päätöksellä, kuten ammattikorkealaissa säädetään.
Pysäköinti ja pelastustiet
Ajoneuvot on pysäköitävä pysäköintipaikoiksi osoitetuille paikoille. Pelastustiet on pidettävä ehdottomasti vapaana ja esteettömänä. Virheellisestä pysäköinnistä voi seurata rangaistus tieliikennelain nojalla rangaistus.
Tämä järjestyssääntö tulee voimaan 15.4.2015 ja on voimassa toistaiseksi.
Tutkintolautakunnan ohjesääntö
Ammattikorkeakoulun hallitus 9.2.2015 § 13
1 § Tutkintolautakunta ja sen tehtävät
Ammattikorkeakoulussa tulee olla vähintään yksi tutkintolautakunta tai vastaava toimielin, joka käsittelee opintosuorituksia koskevat oikaisupyynnöt (L 932/2014 § 15, 19). Oulun ammattikorkeakoulussa on yksi tutkintolautakunta opintosuorituksia koskevien oikaisupyyntöjen käsittelyä varten.
Tutkintolautakuntaan kuuluu puheenjohtaja ja muita jäseniä, joilla kaikilla on henkilökohtainen varajäsen. Tutkintolautakunnan puheenjohtajan ja jäsenet sekä heidän henkilökohtaiset varajäsenensä määrää ammattikorkeakoulun hallitus. Puheenjohtajan ja hänen varajäsenensä tulee olla yliopettaja tai lehtori. Tutkintolautakunnan muina jäseninä on ammattikorkeakoulun opettajia ja vähintään yksi tutkintoon johtavassa koulutuksessa oleva opiskelija. (L 932/2014 § 19.) Ammattikorkeakoulun hallitus nimittää tutkintolautakunnan puheenjohtajan, kaksi opettajaa ja kaksi opiskelijaa sekä heidän henkilökohtaiset varajäsenet kahdeksi vuodeksi kerrallaan. Puheenjohtajasta ja opettajaedustajista sekä heidän henkilökohtaisista varajäsenistään esityksen tekee rehtori. Opiskelijaedustajista ja heidän varajäsenistään esityksen tekee Oulun ammattikorkeakoulun opiskelijakunta. Kokouspalkkiot maksetaan Oamkin kokouspalkkiokäytänteen mukaisesti.
Opintosuorituksensa arvosteluun tai muualla suoritettujen opintojen tai muulla tavoin osoitetun osaamisen hyväksilukemiseen tyytymätön opiskelija saa vaatia siihen suullisesti tai kirjallisesti oikaisua, arvostelusta sen suorittaneelta opettajalta ja opintojen hyväksilukemisesta siitä päätöksen tehneeltä. Opiskelija saa vaatia oikaisua tutkintolautakunnalta, jos hän on tyytymätön edellä mainitun oikaisuvaatimuksen johdosta tehtyyn päätökseen. (L 932/2014 § 57.) Opiskelija voi hakea oikaisua tutkintolautakunnalta ammattikorkeakoulututkinnon, ylemmän ammattikorkeakoulututkinnon, ammatillisen opettajankoulutuksen, erikoistumiskoulutuksen, avoimen ammattikorkeakoulun tai erillisinä opintoina järjestettyjen tutkinnon osia sisältävän koulutuksen opintojaksojen arvosanoihin.
2 § Päätöksenteko ja kokousmenettely
Asian eteneminen ennen tutkintolautakunnan käsittelyä:
Jos edellä kerrottu ei johda opiskelijaa tyydyttävään tulokseen, hän saa vaatia oikaisua tutkintolautakunnalta 14 päivän kuluessa päätöksen tiedoksisaannista (L 932/2014 § 57). Opiskelija osoittaa kirjallisen oikaisupyynnön tutkintolautakunnan puheenjohtajalle.
Ammattikorkeakoululain (L 932/2014 § 57) mukaan oikaisuvaatimusmenettelystä säädetään hallintolaissa (ks. L 434/2003).
Tutkintolautakunta käsittelee ja ratkaisee oikaisupyynnöt kokonaisuudessaan kokouksessaan. Tutkintolautakunnan puheenjohtaja kutsuu kokouksen koolle 30 päivän kuluessa oikaisupyynnön saapumisesta huomioiden opettajien vapaajaksot. Kokouskutsu on lähetettävä viimeistään viisi arkipäivää ennen kokousta. Kokousta varten puheenjohtaja pyytää arvioinnin suorittaneelta opettajalta tai hyväksilukemispäätöksen tehneeltä vastineen. Samoin hän pyytää tutkintovastaavalta tai osastojohtajalta kuvauksen oikaisuvaatimuksen käsittelystä. Vastine ja kuvaus tulee antaa 14 päivän kuluessa pyynnöstä
Kokous on päätösvaltainen, kun puheenjohtaja, yksi opettajajäsen ja yksi opiskelijajäsen ovat läsnä. Kokouksessa käsitellään opiskelijan tekemä oikaisupyyntö ja oikaisupyynnön kohteena olevan arvioijan tai hyväksilukemispäätöksen tehneen kirjallinen vastine sekä tutkintovastaavan/osastonjohtajan kuvaus oikaisun käsittelystä. Tutkintolautakunnan jäsenillä on oikeus tutustua kaikkiin tutkintolautakunnan käsiteltävänä oleviin asiakirjoihin. Tutkintolautakunta voi kuulla ennen asian päättämistä asianosaisia ja asiantuntijoita. Tutkintolautakunta perustaa päätöksen säädöksiin, tutkintosääntöön ja Oamkin arviointimenettelyohjeeseen sekä oikaisupyyntöön liittyvään aineistoon. Jos tutkintolautakunta ei ole päätöksessään yksimielinen, ratkaisu tapahtuu enemmistöpäätöksellä tai äänten mennessä tasan puheenjohtajan päätöksen mukaisesti.
Jos tutkintolautakunta toteaa opiskelijan oikaisupyynnön oikeutetuksi, se palauttaa opintosuorituksen tai hyväksilukemisen sekä oikaisuprosessin aikana syntyneen lisätiedon arvioijalle tai hyväksilukemispäätöksen tehneelle uudelleen arvioitavaksi. Uudelleenarviointi on toteutettava kolmen viikon kuluessa tutkintolautakunnan päätöksestä lukuun ottamatta heinäkuuta. Uudelleenarviointi toimitetaan tutkintolautakunnan puheenjohtajalle. Jos kyseinen arvioija tai hyväksilukemispäätöksen tehnyt ei muuta alkuperäistä arviointiaan, tutkintolautakunta pyytää opintosuorituksesta tai hyväksilukemisesta toisen/-ten arvioijan/-ien arvioinnin. Tarvittaessa toisten arvioijien arvioinneista lasketaan keskiarvo. Kyseinen arviointi jää voimaan, mikäli se on sama tai korkeampi kuin alkuperäinen arviointi.
Opintosuoritusten arvostelua ja hyväksilukemista koskevaan oikaisumenettelyssä tehtyyn päätökseen ei saa hakea muutosta valittamalla (L 932/2014 § 60).
3 § Päätösten allekirjoittaminen ja asiakirjoihin tutustumisoikeus
Asiakirjojen oikaisuprosessin aikaisesta säilyttämisestä huolehtii tutkintolautakunnan puheenjohtaja. Kokouksessa pidetään pöytäkirjaa, jonka allekirjoittavat tutkintolautakunnan puheenjohtaja ja kokouksessa olleet jäsenet. Tutkintolautakunta toimittaa prosessin päätyttyä pöytäkirjat sekä muut siihen liittyvät asiakirjat opintoasioiden johtajalle. Hän tiedottaa tutkintolautakunnan päätöksen asianosaiselle opiskelijalle, opettajalle/hyväksilukemispäätöksen tehneelle, osastonjohtajalle ja tutkintovastaavalle sekä kyseisen kampuksen opiskelijapalvelupäällikölle. Asiakirjat arkistoidaan arkistotoimen toimintaohjeen mukaisesti.
Muutokset tutkintolautakunnan ohjesääntöön hyväksyy ammattikorkeakoulun hallitus.
Tämä tutkintolautakunnan ohjesääntö korvaa ammattikorkeakoulun hallituksen 17.9.2003 § 75 hyväksymän ohjesäännön. Päivitetty ohjesääntö tulee voimaan 10.2.2015 alkaen.
Ammattikorkeakoulun hallitus 16.3.2015 § 11
Rehtorin päätös 8.4.2015 § 30
Oamkin koulutusvastuut 1.1.2015 1.1.2017 alkaen ovat toimiluvan (11.12.2014 Dnro OKM/7/533/2014 15.12.2016 Dnro OKM/11/533/2016) perusteella seuraavat
tekniikan ammattikorkeakoulututkinto, insinööri (AMK), rakennusarkkitehti (AMK), rakennusmestari (AMK) – tutkintonimike täsmentyy seuraaviin aloihin energia- ja ympäristötekniikka, tieto- ja viestintätekniikka, konetekniikka, rakennus- ja yhdyskuntatekniikka, sähkö- ja automaatiotekniikka
opiskelijoita sellaiseen rajatulle kohderyhmälle suunnattuun koulutukseen, johon hakevien kelpoisuuden ammattikorkeakoulu on määritellyt erikseen ja jonka hakua ei voida järjestää yhteishaun aikataulussa;
opiskelijoita vieraskieliseen koulutukseen;
opiskelijoita suomen- tai ruotsinkieliseen ylempään ammattikorkeakoulututkintoon johtavaan koulutukseen, jonka haku järjestetään samassa yhteydessä vastaavan vieraskielisen koulutuksen haun kanssa;
siirto-opiskelijoita
opiskelijoita avoimessa korkeakouluopetuksessa suoritettujen opintojen perusteella (L 257/2015 § 28 a).
Ammattikorkeakoulu päättää opiskelijavalinnan perusteista. Hakijat voidaan erilaisen koulutustaustan perusteella jakaa valinnoissa erillisiin ryhmiin. Samaan ryhmään kuuluviin hakijoihin on sovellettava yhdenmukaisia valintaperusteita. (L 257/2015 28.) Osa haettavista opiskelupaikoista voidaan varata niille, jotka eivät ole aikaisemmin suorittaneet Suomen koulutusjärjestelmän mukaista korkeakoulututkintoa eivätkä vastaanottaneet korkeakoulututkintoon johtavaa opiskelupaikkaa (L 932/2014 § 28). Otettaessa opiskelijoita syyslukukaudella 2016 ja sen jälkeen alkaviin koulutuksiin ammattikorkeakoulun on yhteishaussa varattava osa ammattikorkeakoulututkintoon johtavista opiskelupaikoista niille, jotka eivät ole aikaisemmin suorittaneet Suomen koulutusjärjestelmän mukaista korkeakoulututkintoa eivätkä vastaanottaneet korkeakoulututkintoon johtavaa opiskelupaikkaa tai ovat ottaneet opiskelupaikan vastaan kevätlukukaudella 2014 tai sitä ennen alkaneesta koulutuksesta, mutta eivät ole suorittaneet korkeakoulututkintoa. Opiskelupaikkoja ei kuitenkaan tarvitse varata 1 momentissa tarkoitetulla tavalla valittaessa opiskelijoita vieraskieliseen koulutukseen tai sellaiseen rajatulle kohderyhmälle suunnattuun koulutukseen, johon hakevien kelpoisuuden ammattikorkeakoulu on määritellyt erikseen taikka koulutukseen, johon ammattikorkeakoulu valitsee niin pienen määrän opiskelijoita, että paikkojen varaaminen asettaisi hakijat kohtuuttomasti eriarvoiseen asemaan. Ammattikorkeakoulu voi varata osan opiskelupaikoista 1 momentissa tarkoitetuille hakijoille myös erillisvalinnoissa. Ammattikorkeakoulun tulee turvata asianmukainen mahdollisuus päästä koulutukseen myös korkeakoulututkinnon suorittaneille ja opiskelupaikan vastaanottaneille. Ammattikorkeakoulun tulee huolehtia siitä, että eri hakijaryhmiin kuuluvien mahdollisuudet opiskelupaikan saamiseen eivät muodostu hakijoiden yhdenvertaisuuden kannalta kohtuuttoman erilaisiksi. (L 257/2015 § 28 b.) Opiskelijoiden valintaan liittyvät valintakokeet ovat opiskelijalle maksuttomia. Opetushallitus perii muun kuin Euroopan talousalueeseen kuuluvan valtion tai Sveitsin koulutusjärjestelmän mukaisen koulutuksen perusteella hakevilta lukukausikohtaisen hakemuksen käsittelymaksun otettaessa opiskelijoita syyslukukaudella 2016 ja sen jälkeen alkavaan koulutukseen. Maksun suorittaminen on hakemuksen käsittelemisen edellytys. Muuhun kuin suomen- tai ruotsinkieliseen koulutukseen hakevilta voidaan edellyttää kansainvälisten maksullisten testien suorittamista. (L 257/2015 § 12.) Opiskelijavalinnan perusteet ja muun opiskelijavalinnan toimeenpanon vahvistaa rehtori.
suorittaa asevelvollisuuslain, siviilipalveluslain tai naisten vapaaehtoisesta asepalveluksesta annetun lain mukaista palvelua;
on oman sairautensa tai vammansa vuoksi kykenemätön aloittamaan opintojaan. (L 325/2015 § 29.)
Valtioneuvoston asetus ammattikorkeakouluista (1129/2014) (finlex.fi/fi/laki/ajantasa/2014/20141129)
Asetus terveydenhuollon ammattihenkilöistä (564/94) (finlex.fi/fi/laki/ajantasa/1994/19940564)
Valtioneuvoston asetus ammattikorkeakoulujen toiminnasta perittävistä maksuista (1440/2014) (finlex.fi/fi/laki/ajantasa/2014/20141440)
Oulun ammattikorkeakoulun johtosäännössä kuvataan ammattikorkeakouluosakeyhtiön toimielimet sekä niiden toimivalta ja tehtävät.
Tätä johtosääntöä sovelletaan Oulun Ammattikorkeakoulu Oy:n (Oamk Oy) toimintaan, hallintoon ja talouteen. Ammattikorkeakouluosakeyhtiöön sovelletaan osakeyhtiölakia (624/2006), jollei ammattikorkeakoululaissa (932/2014) toisin säädetä.
Tehtävä ja asema
Ammattikorkeakoululain mukaan ammattikorkeakoulut ovat osa korkeakoulujärjestelmää. Ammattikorkeakoulut ja yliopistot muodostavat yhdessä korkeakoululaitoksen.
Ammattikorkeakoululakiin perustuen Oulun ammattikorkeakoulun tehtävänä on antaa työelämän ja sen kehittämisen vaatimuksiin sekä tutkimukseen, taiteellisiin ja sivistyksellisiin lähtökohtiin perustuvaa korkeakouluopetusta ammatillisiin asiantuntijatehtäviin ja tukea opiskelijan ammatillista kasvua.
Lain mukaan ammattikorkeakoulun tehtävänä on lisäksi harjoittaa ammattikorkeakouluopetusta palvelevaa sekä työelämää ja aluekehitystä edistävää ja alueen elinkeinorakennetta uudistavaa soveltavaa tutkimustoimintaa, kehittämis- ja innovaatiotoimintaa sekä taiteellista toimintaa. Tehtäviään hoitaessaan ammattikorkeakoulun tulee edistää elinikäistä oppimista.
AMMATTIKORKEAKOULUOSAKEYHTIÖN TOIMIELIMET
Yhtiökokoukselle kuuluvat osakeyhtiölaissa sille määrittelyt tehtävät ottaen huomioon ammattikorkeakoululainsäädännön toimivallan siirtoa koskevat säännökset ja rajoitukset. Varsinainen yhtiökokous pidetään vuosittain osakeyhtiön hallituksen määräämänä päivänä kuuden kuukauden kuluessa tilikauden päättymisestä. Hallitus voi tarvittaessa kutsua koolle ylimääräisen yhtiökokouksen.
Varsinaisessa yhtiökokouksessa päätetään
sekä muista osakeyhtiölaissa määritellyistä asioista ottaen huomioon ammattikorkeakoululaissa mahdollisesti säädetyt toimivaltaa koskevat rajoitukset.
Hallitus ja sen valinta
Hallituksen esittelijänä toimii osakeyhtiön toimitusjohtajana toimiva ammattikorkeakoulun rehtori tai hänen estyneenä ollessaan vararehtori tai muutoin hänelle määrätty sijainen.
Hallitukseen kuuluu 7-9 jäsentä, joiden tulee edustaa monipuolisesti yhteiskuntaelämän ja ammattikorkeakoulun tehtäviin liittyvää asiantuntemusta. Hallituksen jäsenillä tulisi olla alueen työ- ja elinkeinoelämän käytännön kokemusta ja tuntemusta sekä sellaista osaamista ja kokemusta, joka edistää Oamkin toimintaa ja sen kehittämistä sekä tutkimus-, kehitys- ja innovaatiotoiminnan osaamista.
Hallituksen jäsenet valitaan osakeyhtiölain mukaisesti varsinaisessa yhtiökokouksessa lukuun ottamatta ammattikorkeakouluyhteisön edustajia. Hallituksessa on kaksi jäsentä ammattikorkeakouluyhteisöstä, joista toinen kuuluu henkilöstöön ja toinen opiskelijoihin. Ammattikorkeakouluyhteisöön kuuluvat ammattikorkeakoulun opettajat, muu henkilöstö ja tutkintoon johtavassa koulutuksessa olevat opiskelijat.
Henkilöstöstä valittava hallituksen jäsen valitaan vaaleilla. Vaalin toteuttamisesta säädetään tarkemmin vaalisäännöllä, joka on tämän johtosäännön liitteenä. Opiskelijajäsenen valinnasta määrätään opiskelijakunnan säännöissä, jotka rehtori vahvistaa. Mikäli henkilökunnan jäsenen työsuhde päättyy tai hän jää yli 6 kuukauden työlomalle tai opiskelijajäsen eroaa tai valmistuu, tulee hänen pyytää eroa hallituksen jäsenyydestä. Yhtiökokous vahvistaa henkilöstö- ja opiskelijajäsenten valinnat. Hallituksen jäsenten toimikausi päättyy yhtiöjärjestyksen mukaisesti ensimmäisen vaalia seuraavan yhtiökokouksen valittua uuden hallituksen. Hallitustyöskentelyn jatkuvuuden ja asiantuntemuksen turvaamiseksi, hallituksen jäsenten valinnassa pyritään siihen, että hallituksen jäsenistöstä vaihtuisi samanaikaisesti enintään puolet.
Ammattikorkeakoulun hallituksen toimivalta ja tehtävät
Ammattikorkeakoululain mukaan hallituksen tehtävänä on osakeyhtiölaissa säädetyn lisäksi:
päättää ammattikorkeakoulun toiminnan ja talouden keskeisistä tavoitteista, strategiasta ja ohjauksen periaatteista;
päättää ammattikorkeakoulun toiminta- ja taloussuunnitelmista sekä talousarviosta ja laatia tilinpäätös;
huolehtia kirjanpidon ja varainhoidon valvonnan järjestämisestä;
vastata ammattikorkeakoulun varallisuuden hoidosta ja käytöstä, jollei hallitus ole siirtänyt toimivaltaa rehtorille;
hyväksyä ammattikorkeakoulun toiminnan ja talouden kannalta merkittävät tai periaatteelliset sopimukset ja antaa lausunnot ammattikorkeakoulua koskevissa periaatteellisesti tärkeissä asioissa;
hyväksyä ammattikorkeakoululain (L932/2014) 42 §:n mukainen opetus- ja kulttuuriministeriön kanssa tehtävä sopimus ammattikorkeakoulun puolesta;
valita rehtori/toimitusjohtaja ja erottaa rehtori/toimitusjohtaja;
hyväksyä johtosäännöt ja muut vastaavat yleistä järjestäytymistä ja toimintaa koskevat määräykset sekä päättää ammattikorkeakoulun toimintarakenteesta;
ottaa suoraan rehtorin alaisuudessa toimiva johtava henkilöstö
Rehtori / toimitusjohtaja toimivalta ja tehtävät
Osakeyhtiön toimitusjohtajana toimii ammattikorkeakoulun rehtori. Rehtori johtaa ja kehittää ammattikorkeakoulun toimintaa, huolehtii hallinnosta sekä taloudenhoidon ja sisäisen valvonnan järjestämisestä. Rehtorin estyneenä ollessa toimintaa johtaa vararehtori joka toimii myös toimitusjohtajan varahenkilönä.
Ammattikorkeakoululain mukaan rehtorin tehtävänä on osakeyhtiölaissa toimitusjohtajalle säädettyjen tehtävien lisäksi:
johtaa ammattikorkeakoulun toimintaa ja päättää ammattikorkeakoulua koskevista asioista, joita ei ole säädetty tai määrätty muun toimielimen tehtäväksi;
vastata ammattikorkeakoulun tehtävien taloudellisesta, tehokkaasta ja tuloksellisesta hoitamisesta;
vastata hallituksessa käsiteltävien asioiden valmistelusta, esittelystä ja täytäntöönpanosta;
päättää muun kuin kohdassa 5. mainitun henkilöstön ottamisesta ja irtisanomisesta.
Lisäksi rehtori:
vastaa Oamkin strategian mukaisten Oamkin päätehtävien toteutumisesta, toiminnan ohjauksesta ja tuloksellisuudesta,
antaa Oamkia koskevat lausunnot ja vastaa viestinnästä
vahvistaa tulosyksiköiden sisäisen organisaation
vahvistaa tulosyksiköiden talousarviot
käsittelee opiskelijaksi hakeneen oikaisut ja opiskelijan oikaisut opiskeluoikeuden menettämisestä (ks. Oikaisumenettely L932/2014 § 57, 1 -2 mom)
AMMATTIKORKEAKOULUN MUUT TOIMIELIMET
Opintosuorituksia koskevien oikaisupyyntöjen käsittelyä varten ammattikorkeakoulussa on tutkintolautakunta. Opintosuoritukset pitävät sisällään myös hyväksi lukemista koskevista päätöksistä tehdyt oikaisupyynnöt. (L 932/2014 § 15, 19 ja 57.)
Tutkintolautakunnalla on ohjesääntö, jonka ammattikorkeakoulun hallitus vahvistaa. Ohjesäännössä annetaan tarkemmat määräykset tutkintolautakunnan kokoonpanosta, asioiden käsittelemisestä ja ratkaisemisesta.
Ammattikorkeakoulussa on opintotukilautakunta, joka hoitaa opintotukilaissa (65/1994) ja –asetuksessa (260/1994) määrätyt tehtävät. Opintotukilautakunnalla on ohjesääntö, jonka ammattikorkeakoulun hallitus vahvistaa. Ohjesäännössä annetaan tarkemmat määräykset opintotukilautakunnan kokoonpanosta, asioiden käsittelemisestä ja ratkaisemisesta.
Oulun ammattikorkeakoulu Oy:ssä toimii yhteistoimintaneuvottelukunta. Neuvottelukunta toimii työnantajan ja henkilöstön välisenä ylimpänä yhteistoimintaelimenä, jossa kehitetään ammattikorkeakoulun toimintaa ja henkilöstön mahdollisuuksia vaikuttaa päätöksentekoon, joka koskee heidän työtään, työolojaan ja asemaansa ammattikorkeakoulun palveluksessa.
Ammattikorkeakouluosakeyhtiön hallinto ja talous
Ammattikorkeakouluosakeyhtiön yleistä hallintoa ja taloutta johtaa yhtiön hallitus osakeyhtiölain ja ammattikorkeakoululain säännösten mukaisesti. Toimitusjohtaja/rehtori johtaa yhtiön toimintaa hallituksen antamien määräysten ja ohjeiden mukaisesti.
Ammattikorkeakoulussa voi toimintojen kehittämistä, suunnittelua ja yhteensovittamista varten olla johtoryhmä, jonka jäsenet nimittää rehtori. Johtoryhmä tukee ja avustaa rehtoria ammattikorkeakoulun johtamisessa. Lisäksi ammattikorkeakoulussa voi toimia laajennettu johtoryhmä, joka toimii rehtorin ja johtoryhmän tukena ja kokoontuu tarvittaessa. Sen jäsenet nimittää rehtori.
Ammattikorkeakoulun toimintaan sovelletaan hallintolakia (434/2003) julkisten hallintotehtävien osalta. Julkiset hallintotehtävät sisältävät ammattikorkeakoulun lakisääteisten tehtävien toteuttamisen ja sitä koskevan päätöksenteon.
Ammattikorkeakoulun toiminnan julkisuuteen sovelletaan, mitä viranomaisen toiminnan julkisuudesta annetussa laissa (621/1999) säädetään mainitun lain 4 §:n 1 momentissa tarkoitetun viranomaisen toiminnan julkisuudesta ts. julkisuuslakia noudatetaan ammattikorkeakoulun toiminnassa sen käyttäessä julkista valtaa. Ammattikorkeakouluosakeyhtiön hallinnossa, varojen hoidossa, kirjanpidossa ja tilinpäätöksessä noudatetaan osakeyhtiölain, ammattikorkeakoululain, kirjanpitolain ja - asetuksen, tilintarkastussäännösten sekä Oulun kaupungin konserniohjeen säännöksiä. Ammattikorkeakoulun tuloslaskelma- ja tasekaavoissa noudatetaan valtioneuvoston antamaa asetusta ja/tai opetus- ja kulttuuriministeriön vahvistamaa taloushallinnon koodistoa. Ammattikorkeakoulun vahvistettu tilinpäätös liitetietoineen ja toimintakertomus ovat julkisia asiakirjoja.
Ammattikorkeakoulun hallinnosta, taloudesta ja toiminnasta voidaan antaa tarvittaessa tarkempia määräyksiä erillisillä säännöillä, jotka ammattikorkeakoulun hallitus hyväksyy. Toimitusjohtaja/rehtori voi tarvittaessa antaa ammattikorkeakoulun sisäiseen toimintaan liittyviä tarkempia ohjeita ja määräyksiä.
Tämä johtosääntö tulee voimaan 16.3.2015.
2018-06-29 11:56:35